Το λογότυπο της Πρωτοβουλίας Κομμουνιστικών και Εργατικών Κομμάτων
Η **Πρωτοβουλία Κομμουνιστικών και Εργατικών Κομμάτων** (αγγλικά: Initiative of communist and worker parties - "INITIATIVE") είναι συμμαχία κομμουνιστικών κομμάτων από όλη την Ευρώπη που δημιουργήθηκε τον Οκτώβριο του 2013. Η Πρωτοβουλία έχει ως μέλη της 30 κόμματα από 27 χώρες της ευρωπαϊκής ηπείρου. To Κομμουνιστικό Κόμμα Ελλάδας ήταν ο βασικός ιδρυτής της.

Αρχές - Στόχοι
--------------

Η "Πρωτοβουλία" είναι μια μορφή συνεργασίας μεταξύ κομμουνιστικών και εργατικών κομμάτων της Ευρώπης που δημιουργήθηκε με σκοπό τη μελέτη και επεξεργασία ευρωπαϊκών θεμάτων καθώς και το συντονισμό της δράσης των κομμάτων - μελών. 

Βασίζεται σε μια Ιδρυτική Ανακοίνωση, η οποία περιγράφει τις αρχές και τους στόχους της. Σύμφωνα με αυτή δεν αποτελεί ένα ενιαίο πολιτικό κόμμα ούτε ένα "ευρωπαϊκό κόμμα", όπως αυτά που έχουν δημιουργηθεί εντός του Ευρωπαϊκού Κοινοβουλίου. Στη βάση αυτή, όλα τα μέρη που εμπλέκονται στην ''Πρωτοβουλία" έχουν τα ίδια δικαιώματα και υποχρεώσεις.

Η "Πρωτοβουλία" περιλαμβάνει σήμερα 30 κομμουνιστικά και εργατικά κόμματα από 27 ευρωπαϊκές χώρες. Η έδρα της Γραμματείας της "Πρωτοβουλίας", βρίσκεται στην Αθήνα.

Μέλη
----

| Χώρα | Κόμμα |
| --- | --- |
| Αυστρία Αυστρία  | Κόμμα Εργασίας Αυστρίας |
| Βουλγαρία Βουλγαρία  | Ένωση Κομμουνιστών στη Βουλγαρία |
| Βουλγαρία Βουλγαρία  | Κόμμα Βουλγάρων Κομμουνιστών |
|  Γαλλία | Κομμουνιστικό Επαναστατικό Κόμμα Γαλλίας |
|  Γαλλία | Πόλος για την Κομμουνιστική Αναγέννηση στη Γαλλία |
|  Γεωργία | Ενοποιημένο Κομμουνιστικό Κόμμα Γεωργίας |
|  Δανία | Κομμουνιστικό Κόμμα στη Δανία |
| Ελλάδα Ελλάδα | Κομμουνιστικό Κόμμα Ελλάδας |
| Ηνωμένο Βασίλειο Ηνωμένο Βασίλειο  | Νέο Κομμουνιστικό Κόμμα Βρετανίας |
|  Ιρλανδία | Εργατικό Κόμμα Ιρλανδίας |
|  Ισπανία | Κομμουνιστικό Κόμμα των Εργαζομένων της Ισπανίας |
|  Ιταλία | Κομμουνιστικό Κόμμα |
| Κροατία Κροατία | Σοσιαλιστικό Εργατικό Κόμμα Κροατίας |
|  Λετονία | Σοσιαλιστικό Κόμμα Λετονίας |
| Λευκορωσία Λευκορωσία  | Κομμουνιστικό Κόμμα Εργατών Λευκορωσίας |
|  Λιθουανία | Σοσιαλιστικό Λαϊκό Μέτωπο |
|  Μάλτα | Κομμουνιστικό Κόμμα Μάλτας |
|  Μολδαβία | Λαϊκή Αντίσταση |
| Νορβηγία Νορβηγία  | Κομμουνιστικό Κόμμα Νορβηγίας |
|  Ουγγαρία  | Εργατικό Κόμμα Ουγγαρίας |
|  Ουκρανία | Ενωση Κομμουνιστών Ουκρανίας |
|  Πολωνία | Κομμουνιστικό Κόμμα Πολωνίας (2002) |
|  Βόρεια Μακεδονία | Κομμουνιστικό Κόμμα Μακεδονίας (ΠΓΔΜ) |
|  Ρωσία | Κομμουνιστικό Εργατικό Κόμμα Ρωσίας |
|  Ρωσία | Κομμουνιστικό Κόμμα Σοβιετικής Ενωσης |
|  Σερβία | Νέο Κομμουνιστικό Κόμμα Γιουγκοσλαβίας |
|  Σλοβακία | Κομμουνιστικό Κόμμα Σλοβακίας |
|  Σουηδία | Κομμουνιστικό Κόμμα Σουηδίας |
|  Τουρκία  | Κομμουνιστικό Κόμμα Τουρκίας |
|  Φινλανδία | Κομμουνιστικό Εργατικό Κόμμα για την Ειρήνη και τον Σοσιαλισμό (Φινλανδία) |

*Στις ευρωεκλογές του 2019 μέλη της "Πρωτοβουλίας" πέτυχαν τα αποτελέσματα: Κομμουνιστικό Κόμμα Ελλάδας (5,35%), Κομμουνιστικό Κόμμα Ιταλία (0,88%), Κομμουνιστικό Κόμμα Σλοβακίας (0,62%), Εργατικό Κόμμα Ουγγαρίας (0.42%), Σοσιαλιστικό Εργατικό Κόμμα Κροατίας (0,24%), Εργατικό Κόμμα Ιρλανδίας (0,2%), Κομμουνιστικό Κόμμα των Εργαζομένων της Ισπανίας (0,09%), Κομμουνιστικό Κόμμα Σουηδίας (0,02%). Το Σοσιαλιστικό Κόμμα Λετονίας συμμετείχε στις ευρωεκλογές μέσα από τις λίστες του σοσιαλδημοκρατικού φίλο-ρωσικού κόμματος "Αρμονία" (17,56%).*

*Στις Τουρκικές αυτοδιοικητικές εκλογές 2019 το Κομμουνιστικό Κόμμα Τουρκίας απέσπασε συνολικά 125.109 ψήφους (0,29%). Στην Κωνσταντινούπολη ξεπέρασε τις 10.000 ψήφους και στην Σμύρνη τις 8.000. Ειδικότερα κάποια αποτελέσματα στις συνοικίες της Σμύρνης: Μπαλτσόβα (1,67%), Ναρλή Ντερέ (1,58%), Βουρλά (1,15%) και στη συνοικία της Κωνσταντινούπολης, Μπεσίκτας (0,81%). Επίσης εξέλεξε κομμουνιστή δήμαρχο στον δήμο Τούντζελι με ποσοστό (32,77%).*

*Στις βουλευτικές εκλογές της Βουλγαρίας τον Ιούλη του 2021 τα μέλη της "Πρωτοβουλίας": Κόμμα Βουλγάρων Κομμουνιστών και Ένωση Κομμουνιστών στη Βουλγαρία συμμετείχαν στο μέτωπο "Αριστερή Ένωση για μια Καθαρή Δημοκρατία" που απέσπασε (0,37%).*

Υποσημειώσεις
-------------

1. ↑  *"Participating Parties"*, initiative-cwpe.org
2. ↑  *"Zur Initiative kommunistischer und Arbeiterparteien Europas"*, parteiderarbeit.at
3. ↑  «Initiative of Communist & Workers' Parties - About». *www.initiative-cwpe.org*. Ανακτήθηκε στις 16 Ιουνίου 2019.

Εξωτερικοί σύνδεσμοι
--------------------

* (Αγγλικά) Επίσημος ιστότοπος